ລັດຖະມົນຕີ ຕ່າງປະເທດ ສຫລ ພົບປະກັບ ລັດຖະມົນຕີ ຕ່າງປະເທດ ຄິວບາ
ລັດຖະມົນຕີ ຕ່າງປະເທດ ສະຫະລັດ ທ່ານ John Kerry ພົບປະກັບ ລັດຖະມົນຕີ ຕ່າງປະເທດ ຄິວບາ ທ່ານ Bruno Rodriguez.
ລັດຖະມົນຕີຕ່າງປະເທດສະຫະລັດ ທ່ານ John Kerry ໄດ້ພົບ ປະກັບຄູ່ຕຳແໜ່ງຝ່າຍຄິວບານຶ່ງມື້ກ່ອນກອງປະຊຸມສຸດຍອດຂົງ ເຂດຊຶ່ງເປັນການພົບປະລະດັບສູງໃນຮອບຫຼາຍສິບປີລະຫວ່າງ ລັດຖະບານຂອງສອງປະເທດ ເຈົ້າໜ້າທີ່ຂັ້ນສູງກະຊວງຕ່າງປະເທດສະຫະລັດຄົນນຶ່ງກ່າວວ່າ ການເຈລະຈາ ໃນຕອນແລງຂອງວັນພະຫັດວານນີ້ ລະຫວ່າງ ທ່ານ Kerry ກັບລັດຖະມົນຕີ ຕ່າງປະເທດຄິວບາ ທ່ານ Bruno Rodriguez ໄດ້ດຳເນີນໄປ “ໃນທາງທີ່ສ້າງ ສັນຫຼາຍ” ແລະ ກ່າວຕື່ມວ່າ ທັງສອງຝ່າຍ “ເຫັນດີນຳກັນວ່າ ພວກທ່ານໄດ້ທຳ ຄວາມຄືບໜ້າ ” ເຈົ້າໜ້າທີ່ບໍ່ໄດ້ໃຫ້ຄວາມກະຈ່າງແຈ້ງວ່າ ແມ່ນຄວາມກ້າວໜ້າໃນດ້ານໃດແທ້ ແຕ່ກໍກ່າວ ເນັ້ນວ່າ ທັງສອງຝ່າຍຈະ “ສືບຕໍ່ເຮັດວຽກເພື່ອແກ້ໄຂບັນຫາຕ່າງໆ ທີ່ຍັງຄ້າງຄາຢູ່ນັ້ນ ” ກະຊວງຕ່າງປະເທດສະຫະລັດ ໄດ້ພິມເຜີຍແຜ່ທາງຕາໜ່າງສື່ສັງຄົມ Twitter ຮູບຂອງ ທ່ານ Kerry ສຳພັດມືກັບທ່ານ Rodriquez ພ້ອມດ້ວຍນັກການທູດຂັ້ນສູງທັງສອງທ່ານ ພາກັນຫົວຍີ້ມອອກມານ້ອຍນຶ່ງ ພວກທ່ານແມ່ນເຂົ້າຮ່ວມກອງປະຊຸມສຸດຍອດຂອງບັນ ດາປະເທດໃນທະວີບອາເມຣິກາ ທີ່ຈະເລີ້ມໃນວັນສຸກມື້ນີ້ ທີ່ນະຄອນ Panama City ເຂົ້າຮວມປະຊຸມສຸດຍອດຄັ້ງນີ້ມີ ປະທານາທິບໍດີ ສະຫະລັດ ທ່ານ Barack Obama ຜູ້ ທີ່ອາດຈະພົບຢ່າງບໍ່ເປັນພິທີ່ກັບ ປະທານາທິບໍດີ ຄິວບາ ທ່ານ Raul Castro ຢູ່ບ່ອນ ເຕົ້າໂຮມນອກກອງປະຊຸມ ອ້າງອີງຕາມບັນດາເຈົ້າໜ້າທີ່ ລັດຖະບານ ທ່ານ Obama